พระราชกฤษฎีกากำหนดเขตที่ดินในท้องที่ตำบลตลิ่งชัน ตำบลสระแก้ว อำเภอเมืองสุพรรณบุรี และตำบลพลับพลาไชย อำเภออู่ทอง จังหวัดสุพรรณบรี ให้เป็นเขตโครงการจัดรูปที่ดิน พ.ศ. 2523
พระราชกฤษฎีกา
กำหนดเขตที่ดินในท้องที่ตำบลตลิ่งชัน
ตำบลสระแก้ว อำเภอเมือง
สุพรรณบุรี
และตำบลพลับพลาไชย อำเภออู่ทอง จังหวัด
สุพรรณบุรี
ให้เป็นเขตโครงการจัดรูปที่ดิน
พ.ศ.
๒๕๒๓
 

ภูมิพลอดุลยเดช
ป.ร.
ให้ไว้
ณ วันที่ ๒๔ ธันวาคม พ.ศ. ๒๕๒๓
เป็นปีที่
๓๕ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลตลิ่งชัน ตำบลสระแก้ว อำเภอเมืองสุพรรณบุรี และตำบลพลับพลาไชย
อำเภออู่ทอง จังหวัดสุพรรณบุรี ให้เป็นเขตโครงการจัดรูปที่ดิน

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๒๔
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลตลิ่งชัน
ตำบลสระแก้ว อำเภอเมืองสุพรรณบุรี และตำบลพลับพลาไชย อำเภออู่ทอง
จังหวัดสุพรรณบุรี ให้เป็นเขตโครงการจัดรูปที่ดิน พ.ศ. ๒๕๒๓

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในเขตท้องที่ตำบลตลิ่งชัน
ตำบลสระแก้ว อำเภอเมืองสุพรรณบุรี และตำบลพลับพลาไชย อำเภออู่ทอง
จังหวัดสุพรรณบุรี ภายในแนวเขตตามแผนที่ท้ายพระราชกฤษฎีกานี้
ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้
เป็นเขตโครงการจัดรูปที่ดิน

มาตรา ๔
ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก
ป. ติณสูลานนท์
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลตลิ่งชัน ตำบลสระแก้ว อำเภอเมืองสุพรรณบุรี และตำบลพลับพลาไชย
อำเภออู่ทอง จังหวัดสุพรรณบุรี ให้เป็นเขตโครงการจัดรูปที่ดิน พ.ศ. ๒๕๒๓
๒.
บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลตลิ่งชัน
ตำบลสระแก้ว อำเภอเมืองสุพรรณบุรี และตำบลพลับพลาไชย อำเภออู่ทอง
จังหวัดสุพรรณบุรี ให้เป็นเขตโครงการจัดรูปที่ดิน พ.ศ. ๒๕๒๓

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลตลิ่งชัน
ตำบลสระแก้ว อำเภอเมืองสุพรรณบุรี และตำบลพลับพลาไชย อำเภออู่ทอง
จังหวัดสุพรรณบุรี และได้สอบถามความสมัครใจจากเจ้าของที่ดินแล้ว
เจ้าของที่ดินดังกล่าวมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้
สมควรกำหนดบริเวณท้องที่ดังกล่าว เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ขึ้น



























ศิรวัชร์/จัดทำ
๒๒
พฤษภาคม ๒๕๖๐

[๑]
ราชกิจจานุเบกษา เล่ม ๙๗/ตอนที่ ๒๐๖/ฉบับพิเศษ หน้า ๔/๓๑ ธันวาคม ๒๕๒๓